LATVIJAS REPUBLIKA

Daugavpils pilsētas dome

reģ.Nr. 90000077325

Kr.Valdemāra iela 1, Daugavpils, LV-5401

Iepirkums Publisko iepirkumu likuma 8.2 panta kārtībā

**“Bērnu rotaļu iekārtu piegāde un uzstādīšana pie Porohovkas ezera, Daugavpilī”**

identifikācijas numurs DPD 2015/84

# Iepirkuma komisijas sēdes protokols Nr.4

2015.gada 18.augustā

SĒDE NOTIEK Daugavpilī, K.Valdemāra ielā 1, 306. kabinetā

SĒDE SĀKAS plkst. 9.00.

SĒDĒ PIEDALĀS:

|  |  |
| --- | --- |
| Komisijas priekšsēdētājaKomisijas locekļi | Jurate Kornutjaka – Daugavpils pilsētas domes Centralizēto iepirkumu nodaļas vadītāja,Jurijs Bārtuls – Daugavpils pilsētas domes Centralizēto iepirkumu nodaļas jurists, |
|  | Inga Zarāne – Daugavpils pilsētas domes Centralizēto iepirkumu nodaļas ekonomiste, |
| Sēdi protokolē | Komisijas loceklis J.Bārtuls.  |

Sēdē nepiedalās: Igors Prelatovs – Daugavpils pilsētas domes pašvaldības iestādes “Komunālās saimniecības pārvalde” tehniskās nodaļas vadītājs.

**Komisijas izveidošanas pamats:** Domes priekšsēdētāja 2015.gada 27.jūlija rīkojums Nr.191.

**Iepirkums izsludināts:** Paziņojums par iepirkumu ievietots Iepirkumu uzraudzības biroja mājas lapā – 2015.gada 29.jūlijā. Iepirkuma nolikums ievietots Daugavpils pilsētas pašvaldības mājas lapā – 2015.gada 29.jūlijā.

Komisijas sēdes darba kārtība: Lēmuma par uzvarētāju pieņemšana.

**I. Lēmuma par uzvarētāju pieņemšana**

1. Komisijas priekšsēdētāja Jurate Kornutjaka paziņo sēdi par atklātu, nosauc komisijas sastāvu un ziņo sēdes darba kārtību.
2. Komisijas loceklis Jurijs Bārtuls ziņo, ka pieteikumus dalībai iepirkumā ir iesnieguši šādi pretendenti: SIA “BORG” un SIA “Z Company”.
3. 2015.gada 12.augusta sēdē (protokols Nr.2) iepirkumu komisija atvēra iesniegtos piedāvājumus un konstatēja, ka pretendenti piedāvā šādas līgumcenas bez pievienotās vērtības nodokļa:

|  |  |
| --- | --- |
| **Pretendents** | **Piedāvātā līgumcena EUR (bez PVN)** |
| SIA “BORG” | 12 516,65 |
| SIA “Z Company” | 13 336,56 |

1. 2015.gada 17.augusta sēdē (protokols Nr.3) iepirkumu komisija izskatīja pretendentu iesniegtos dokumentus, pārbaudīja iesniegto dokumentu atbilstību nolikuma prasībām, to vai ar iesniegtajiem dokumentiem pretendenti ir apliecinājuši savu kvalifikāciju. Komisija konstatēja, ka pretendenta SIA “BORG” piedāvājums atbilst konkursa Nolikumā noteiktajām kvalifikācijas prasībām. Savukārt attiecībā uz pretendentu SIA “Z Company” komisija konstatēja, ka pretendents, pretēji iepirkuma Nolikuma 36.3.apakšpunkta prasībām, nav iesniedzis **apdrošināšanas polišu kopijas**,kas apliecina, ka pretendenta un tā piedāvāto būvspeciālistu civiltiesiskā atbildība ir apdrošināta,vai **apdrošināšanas sabiedrības** **apliecinājumu** par iespēju veikt pretendenta un pretendenta būvspeciālistu profesionālās civiltiesiskās atbildības apdrošināšanu saskaņā ar Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” no iepirkuma līguma noslēgšanas brīža uz darbu izpildes un garantijas laiku. Komisija lēma par pārkāpuma būtiskumu un konstatēja sekojošo. Publisko iepirkumu likuma 45.panta pirmā daļa nosaka, ja pasūtītājs konstatē, ka atbilstoši šā likuma 39.1, 40., 41., 42., 43. un 44.panta noteikumiem iesniegtajos dokumentos ietvertā informācija ir neskaidra vai nepilnīga, tas pieprasa, lai piegādātājs vai kompetenta institūcija izskaidro vai papildina šajos dokumentos ietverto informāciju. Kā Iepirkumu uzraudzības birojs norādījis metodiskajos skaidrojumos, pieprasot izskaidrot vai papildināt jau iesniegtos kvalifikāciju apliecinošajos dokumentos ietverto nepilnīgo vai neskaidro informāciju, pretendentam nevar tikt dotas tiesības grozīt piedāvājumu, pretējā gadījumā netiek ievērots vienlīdzīgas attieksmes princips pret piegādātājiem. Komisija secināja, ka izskaidrot un papildināt var tikai tādu dokumentu, kurš, kaut arī ir neskaidrs vai nepilnīgs, bet jau uz piedāvājuma iesniegšanas brīdi ir ietverts pretendenta piedāvājumā. Komisijai nav tiesību lūgt iesniegt papildu kvalifikācijas dokumentu, tādējādi, dodot pretendentam iespēju grozīt savu piedāvājumu, jo tādā gadījumā netiktu ievērots vienlīdzīgas attieksmes princips. Komisijai arī nav tiesību neņemt vērā vai atkāpties no prasībām, kuras ietvertas konkursa nolikumā. Pamatojoties uz Publisko iepirkumu likuma 2.panta 2.punktu, iepirkuma Nolikuma 39.2.punktu, iepirkumu komisija nolēma:
	1. **virzīt** pretendenta SIA “BORG” tālākai tehniskā un finanšu piedāvājuma vērtēšanai;
	2. **noraidīt** pretendenta SIA “Z Company”, reģ.Nr.40103446084, juridiskā adrese: Silciema iela 15 k-2, Rīga piedāvājumu, jo pretendents nav iesniedzis visus Nolikumā noteiktos dokumentus savas kvalifikācijas novērtēšanai.
2. 2015.gada 17.augusta sēdē (protokols Nr.3) iepirkumu komisija pārbaudīja pretendenta SIA “BORG” tehniskā piedāvājuma atbilstību tehniskās specifikācijas prasībām un konstatēja, ka pretendenta piedāvājums atbilst tehniskās specifikācijas prasībām.
3. 2015.gada 17.augusta sēdē (protokols Nr.3) iepirkumu komisija pārbaudīja pretendenta SIA “BORG” finanšu piedāvājumu un konstatēja, ka pretendenta piedāvājumā nav aritmētisko kļūdu.
4. 2015.gada 17.augusta sēdē (protokols Nr.3) iepirkumu komisija konstatēja, ka pretendenta - pretendenta SIA “BORG” piedāvājums ir vienīgais, kurš atbilst iepirkuma atlases prasībām. Pretendenta piedāvātā līgumcena EUR 12 516,65 bez PVN, kas ir zemāka par noraidītā pretendenta – SIA “Z Company” piedāvāto līgumcenu. Līdz ar minēto pretendenta SIA “BORG” piedāvajums ir ar viszemāko cenu.
5. 2015.gada 17.augusta sēdē (protokols Nr.3), pamatojoties uz Publisko iepirkumu likuma 8.2 panta sesto daļu, iepirkumu komisija nolēma uzdot iepirkumu komisijas loceklim J.Bārtulim pārbaudīt Publisko iepirkumu likuma 8.2 panta piektajā daļā norādīto izslēdzošo apstākļu esamību attiecībā uz pretendentu **SIA “BORG”**, reģ.Nr. 41503012572, juridiskā adrese: Mazā Dārza iela 5-7, Daugavpils.
6. Komisijas loceklis J.Bārtuls ziņo, ka, pamatojoties uz Publisko iepirkumu likuma 8.2 panta septīto daļu, izmantojot Ministru kabineta noteikto informācijas sistēmu <https://www.eis.gov.lv>, 2015.gada 17.augustā ir izdrukājis e-izziņas. Komisijas locekļi izskata izziņas un konstatē, ka attiecībā uz pretendentu – SIA “BORG”,nepastāv Publisko iepirkumu likuma 8.2 panta piektajā daļā norādītie izslēgšanas nosacījumi.
7. Līdz ar minēto komisija konstatē, ka atbilstoši iepirkuma Nolikumā noteiktajam piedāvājuma izvēles kritērijam – viszemākā cena, pretendents SIA “BORG” atzīstams par iepirkuma uzvarētāju.
8. Pamatojoties uz Publisko iepirkumu likuma 8.2 panta devīto daļu, **iepirkuma komisija nolemj:**
	1. atzīt **SIA “BORG”**, reģ.Nr. 41503012572, juridiskā adrese: Mazā Dārza iela 5-7, Daugavpils par uzvarētāju iepirkumā “Bērnu rotaļu iekārtu piegāde un uzstādīšana pie Porohovkas ezera, Daugavpilī” un piešķirt līguma slēgšanas tiesības par kopējo summu EUR 12 516,65 bez PVN;
	2. uzdot komisijas loceklim J.Bārtulim sagatavot rakstveida paziņojumu pretendentiem par iepirkuma rezultātiem;
	3. normatīvajos aktos noteiktajā kārtībā un termiņā iesniegt publicēšanai Iepirkuma uzraudzības biroja mājas lapā [www.iub.gov.lv](http://www.iub.gov.lv) paziņojumu par noslēgto līgumu un publicēt Daugavpils pilsētas domes mājas lapā [www.daugavpils.lv](http://www.daugavpils.lv) doto lēmumu un līguma tekstu.

*Balsojums: 3 balsis "par", "pret" - nav, "atturas" - nav.*

SĒDE BEIDZAS plkst. 9.11.

Komisijas priekšsēdētāja J.Kornutjaka

Komisijas locekle I.Zarāne

Protokolē komisijas loceklis J.Bārtuls